ועדת החוקה, חוק ומשפט, כנסת 17, פרוטוקול מספר 225, 2007-06-18 08:30

מנחם בן-ששון: אני מבקש לפתוח את ישיבת ועדת החוקה, חוק ומשפט.

מנחם בן-ששון: אנחנו עוסקים בהצעת חוק לתיקון הארכת תוקפן של תקנות שעת חירום (יהודה והשומרון וחבל עזה – שיפוט בעבירות ועזרה משפטית), התשס"ז-2007.

מנחם בן-ששון: יש לי הערה למשרד המשפטים, אמרתי גם לשר, אי אפשר לקבל את הדברים בדקה ה-90.

רחל גוטליב: באופן מיוחד באנו לוועדת הכנסת על מנת לבקש פטור, שיהיה זמן מספיק להיערך.

מנחם בן-ששון: למה לא לתת לי חודשיים מראש?

מנחם בן-ששון: אנחנו עובדים פה יום ולילה.

מנחם בן-ששון: תודה.

מנחם בן-ששון: רבותי, קדימה, מישהו מכם יתאר את הדברים.

מייק בלס: החוק הזה נחקק לראשונה לאחר מלחמת ששת הימים כתקנות שעת חירום, ומאז הוא מוארך מעת לעת, לאחרונה לתקופות של כחמש שנים בכל פעם.

מייק בלס: זה חוק זמני, מכיוון שכל המעמד של אזור יהודה ושומרון טרם הוסדר סופית.

מייק בלס: המטרה של החוק הוא בעיקר הסדרת החיים של הישראלים שגרים באזור יהודה ושומרון, למעלה מ-250,000-200,000 אזרחים ישראלים, ויש להם חובות וזכויות כתושבי מדינת ישראל, והחוק הזה יוצר את הסינכרוניזציה בין החקיקה הישראלית לתושבים שנמצאים בתחומים שונים.

מייק בלס: למשל, בחוק שירות ביטחון, בחוק ביטוח בריאות ממלכתי, בביטוח הלאומי – דברים שעניינם בהיותו של אדם תושב מדינת ישראל.

מייק בלס: בא החוק ואומר שיראה הרשם במרשם האוכלוסין את מי שמתגורר שם כתושב של מדינת ישראל.

מייק בלס: גם את תחום המשפט הפלילי הוא מסדיר, הוא מסמיך את בתי המשפט בישראל לדון ישראלים שעשו שם מעשים כאילו עשו אותם במדינת ישראל.

מייק בלס: במהלך השנים נוספו בו תוספות שונות שנבעו מההסכמים עם הפלסטינים, למשל, פרק של עזרה משפטית לרשות הפלסטינית.

מנחם בן-ששון: האם זה עובד?

מייק בלס: לא ממש הצלחה גדולה.

מנחם בן-ששון: זה מטריד כשמגיעים לכאן נפגעים.

מייק בלס: זו בעיה כללית של הצד השני.

מייק בלס: הדבר המרכזי שאנחנו מבקשים הוא להאריך את התוקף בתקופה נוספת.

מייק בלס: בנוסף לזה עשינו התאמה אחת שנובעת מהעובדה שצה"ל יצא מהשטחים של היישובים הישראלים בחבל עזה.

מייק בלס: חשבנו שלא נכון להשאיר את השטח הזה כשטח לא מוגדר, ולכן מבחינה משפטית- - -

מנחם בן-ששון: בינתיים ההגדרה המוצעת של האזור משתנית.

מייק בלס: האזור בעצם יהיה אזור יהודה ושומרון, שזה פחות או יותר שטח C, השטח שבו נמצאים היישובים הישראלים, זה האזור מינוס השטחים של המועצה הפלסטינית; ובאזור חבל עזה, אותם שטחים שבהם היו היישובים הישראלים מצורפים מבחינה משפטית בלבד, כדי שיהיה סדר.

מנחם בן-ששון: למה התכוונתם, כששיניתם ב2ג(ב) את הדברים?

מייק בלס: עוד תיקון אחד נקודתי.

מייק בלס: כשקראנו את זה ראינו שנוצר מצב, שאם לא היינו עושים את התיקון הזה, מישהו שיש נגדו צו עיכוב יציאה מן הארץ, לכאורה יכול היה לצאת לרצועת עזה, ורצינו למנוע את המצב הזה, לא שאני צופה שיהיו הרבה מקרים כאלה, אבל יש.

מנחם בן-ששון: יש עיתונאים.

מייק בלס: גם אזרחים ישראלים שיש להם משפחה שם, לפחות יצאו עד לפני ימים מספר, אני לא יודע אם ייצאו היום.

מייק בלס: מבחינה משפטית זה צריך להיות סגור, שיידע חייל שהוא צריך למנוע את היציאה, כי זה כבר לא כמו שטח יהודה ושומרון, שצריכה להיות בו תנועה חופשית, אלא זה שטח אחר.

מנחם בן-ששון: היועצת המשפטית, האם אנחנו יכולים לעבור להצבעה?

מנחם בן-ששון: חברי הכנסת, האם יש שאלות?

אפרת רוזן: אני אקרא את הצעת חוק לתיקון ולהארכת תוקפן של תקנות שעת חירום (יהודה והשומרון וחבל עזה – שיפוט בעבירות ועזרה משפטית), התשס"ז-2007.

אפרת רוזן: (קוראת הצעת חוק לתיקון ולהארכת תוקפן של תקנות שעת חירום (יהודה והשומרון וחבל עזה – שיפוט בעבירות ועזרה משפטית), התשס"ז-2007.

אפרת רוזן: הנוסח מצורף בסוף הפרוטוקול.

אפרת רוזן: בנוסח נרצה להבהיר שהתקנות נמצאות בתוספת לחוק, ולא בחוק עצמו, כי זה המנגנון שהיה פה.

מנחם בן-ששון: במליאה, 35 היו בעד, שבעה היו נגד, נמנעים לא היו.

מנחם בן-ששון: אנחנו מצטרפים לרוב של המליאה.

מנחם בן-ששון: מי בעד אישור החוק?

מנחם בן-ששון: מי נגד?

מנחם בן-ששון: הצבעה בעד – פה אחד אושרו הצעת חוק לתיקון ולהארכת תוקפן של תקנות שעת חירום (יהודה והשומרון וחבל עזה – שיפוט בעבירות ועזרה משפטית), התשס"ז-2007נגד – סעיף 28(ג).